Diari Oficial de la Generalitat Valenciana


Sumari del DOGV 7619, del 21-09-2015 (2015/7665)

DECRET 144/2015, de 18 de setembre, del Consell, que modifica el Decret 116/2010, de 27 d'agost, del Consell, pel qual es van aprovar els Estatuts de la Universitat Jaume I de Castelló.
-----------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/2015/09/18/144/dof/vci/html**

### Dades del document

Número de DOGV
:   7619

Data del DOGV
:   21-09-2015

Secció del DOGV
:   I. DISPOSICIONS GENERALS

Número del document
:   2015/7665


Data del document
:   18-09-2015

Organisme emissor
:   Conselleria d'Educació, Investigació, Cultura i Esport

Tipus de document
:   Decret

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * Universitat Jaume I
    * legislació
    * reglament intern
    * universitat

DECRET 144/2015, de 18 de setembre, del Consell, que modifica el Decret 116/2010, de 27 d'agost, del Consell, pel qual es van aprovar els Estatuts de la Universitat Jaume I de Castelló. [2015/7665]  
PREÀMBUL  
  
Els Estatuts de la Universitat Jaume I de Castelló es van aprovar pel Decret 116/2010, de 27 d'agost, del Consell, de conformitat amb les previsions contingudes en la Llei Orgànica 6/2001, de 21 de desembre, d'Universitats.  
El Sindicat de Treballadors i Treballadores de l'Ensenyança del PV Intersindical Valenciana va interposar el recurs contenciós administratiu número 5-000842/2010, davant de la Sala Contenciosa Administrativa del Tribunal Superior de Justícia de la Comunitat Valenciana, contra el Decret 116/2010, de 27 d'agost, del Consell, en la redacció donada a l'article 111, número 2, segons el qual: «Als efectes previstos en l'àmbit d'aplicació d'aquests Estatuts, el personal docent i investigador en formació, les becàries i els becaris i les persones previstes en l'estatut del personal investigador en formació, a què es refereix l'apartat anterior, tindrà la mateixa consideració que la resta del personal docent i investigador de la Universitat».  
El 23 de novembre de 2012, l'esmentada sala va dictar la Sentència número 613, en què estima el recurs contenciós administratiu interposat pel Sindicat de Treballadors i Treballadores de l'Ensenyança del PV Intersindical Valenciana, i declara en la dispositiva: «Que estima el recurs contenciós administratiu interposat pel Sindicat de Treballadors i Treballadores de l'Ensenyança del PV Intersindical Valenciana contra el Decret 116/2010, de 27 d'agost, del Consell, pel qual s'aproven els Estatuts de la Universitat Jaume I de Castelló, concretament l'article 111.2, i declarem nul aquest precepte, per ser contrari a dret, i es condena les parts demandades a atindre's a aquesta declaració».  
  
Contra aquesta sentència, la Universitat Jaume I de Castelló va interposar, davant de la Sala Tercera del Tribunal Suprem, el recurs de cassació número 857/2013, que, en data 4 de març de 2015, va dictar sentència declarant en la dispositiva: «Que es desestimen els motius i es declara no haver-hi lloc al recurs de cassació interposat per la representació processal de la Universitat Jaume I de Castelló, contra la Sentència de 23 de novembre de 2012, dictada per la Sala Contenciosa Administrativa (Secció Quinta) del Tribunal Superior de Justícia de la Comunitat Valenciana, en el recurs contenciós administratiu núm. 842/2010».  
Per l'acord de 8 de juny de 2015, de la Sala Contenciosa Administrativa del Tribunal Superior de Justícia de la Comunitat Valenciana, es va remetre l'expedient administratiu i testimoni de la resolució dictada pel Tribunal Suprem, en virtut del recurs de cassació interposat contra la resolució dictada, perquè tinga els efectes que disposa.  
  
Finalment, el dia 30 de juny de 2015 va publicar la secretaria de la Sala Contenciosa Administrativa del Tribunal Superior de Justícia de la Comunitat Valenciana, Secció 5, la dispositiva de la Sentència número 613, de 23 de novembre de 2012, la qual ha esdevingut ferma, en el Diari Oficial de la Comunitat Valenciana, i s'ha complit el tràmit d'informació pública.  
Així doncs, en compliment del que estableix la Llei 29/1998, de 13 de juliol, reguladora de la jurisdicció contenciosa administrativa, escau portar a efecte el que estableix l'esmentada sentència.  
Pel que s'ha exposat, a proposta del conseller d'Educació, Investigació, Cultura i Esport i amb la deliberació prèvia del Consell, en la reunió del dia 18 de setembre de 2015,  
  
  
DECRETE  
  
Article únic. Modificació dels Estatuts de la Universitat Jaume I de Castelló  
Es modifiquen els Estatuts de la Universitat Jaume I de Castelló, que figuren com a annex del Decret 116/2010, de 27 d'agost, del Consell, deixant sense contingut el número 2 de l'article 111, declarat nul per la Sentència número 613, de 23 de novembre de 2012, del Tribunal Superior de Justícia de la Comunitat Valenciana.  
  
  
DISPOSICIÓ FINAL  
  
Única. Entrada en vigor  
Aquest decret es publicarà en el Boletín Oficial del Estado i entrarà en vigor l'endemà de la publicació en el Diari Oficial de la Comunitat Valenciana.  
  
València, 18 de setembre de 2015  
  
El president de la Generalitat,  
XIMO PUIG I FERRER  
  
El conseller d'Educació, Investigació, Cultura i Esport,  
VICENT MARZÀ IBÁÑEZ


Còpia Permalink ELI